Case ID: 1231331
Sentence 11: Məhkəmə baxışı zamanı dindirilmiş Zərərçəkmiş şəxs ifadəsində göstərdi ki, o,halhazırda yaşadığı evin həyətində təxminən 4 metrin 7 metrə nisbətində ərzaq mağazası inşa etmiş, həmin mağazada ərzaq məhsulları sataraq ailəsini dolandırmış, mağazanın qarşısında ətrafı hasarlanmış futbol stadionu olmuş, 01.08.2019-cu il tarixdə saat təxminən 21 radələrində o, stadionun kənarında dayanmış, həmin vaxt övladları stadionda gəzişirmiş, stadionda kənar bir neçə nəfər təxminən 14-15 yaşalarında oğlan uşaqları olmuş, Onlar iki iti bir biri ilə boğuşdururmuş, itləri boğuşdurub qurtardıqdan sonra həmin uşaqlardan biri iti onun övladlarının olduğu tərəfə gətirmiş, bu vaxt uşaqları qorxmuş, o da stadiona daxil olmadan həmin itlə birlikdə olan uşağı çağırıb ona öz iradımı bildirmiş və iti kənarlaşdırmasını demiş, o, it onun uşaqlarını dişləyər deyə qorxmuş, onun iradından sonra həmin adını bilmədiyi uşaq stadionu tərk etmiş, həmin uşaq stadionu tərk edərkən onun ünvanına nalayiq ifadə işlətmiş, o, uşaq olduğu üçün fikir verməmiş, o, olduğu yerdə dayanmış, qonşusu Şaməddin ilə söhbət etməyə başlamış, o, Şaməddinlə söhbət edərkən yaşadığı küçəyə “BMW” markalı, ** CP *** dövlət nömrə nişanlı avtomaşın daxil olmuş, avtomaşından adının sonradan Ülvün olduğunu bildiyi şəxs və onun itlə bağlı irad tutduğu həmin tanımadığı uşaq düşmüş, Ülvün ona yaxınlaşıb Məhəmməd adlı uşağa kimsə söz desə “onun varyoxunu bel-belə edərəm” deyib söyüş söymüş, o da özünü saxlaya bilməyib bir dəfə yumruqla Ülvünü sifətindən vurmuş, bu vaxt Ülvün də onu yumruqla sifətindən vurmuş, daha sonra isə onlar yaxalaşmış, həmin vaxt Şaməddin onları aralaşdırmış, o, Ülvünün bıçaq çıxardığını gördükdə işlədiyi mağazaya daxil olmuş və içəridə olan dəmir borunu götürüb bayıra çıxmış, Ülvünün onun üzərinə bıçaqla gəldiyini gördükdə sağ əlində olan dəmir boru ilə bir dəfə Ülvünün başından vurmuş, bu vaxt Şaməddin Ülvünün əlindən bıçağı almış, o da Şaməddindən bıçağı götürüb mağazanın içrisinə atmış, Ülvün bir neçə metr aralaşıb kiməsə zəng etmiş, bu vaxt o, dəmir boru ilə onun avtomaşınının ön və arxa şüşələrini vurub sındırmış, təxminən 10 dəqiqə sonra adının sonradan Vaqif olduğunu bildiyi şəxs gəlib çıxmış, Vaqif ona yaxınlaşıb nə üçün Ülvün ilə dalaşdığını və onun avtomaşınını əzdiyini soruşmuş, o da Vaqifə Ülvünün ünvanıma nalayiq ifadə işlətdiyini və onun üzərinə bıçaqla gəldiyini demiş, özünü müdafiə etmək üçün Ülvünü vurduğunu bildirmiş, o, Vaqiflə söhbət edərkən adının sonradan Elvin olduğunu bildiyi şəxs və adını bilmədiyi və əvvəllər tanımadığı qara köynəkli bir nəfər gəlib çıxmış, həmin vaxt Vaqif əl atıb onun əlindən dəmir borunu almış, Elvin ona çatdıqda həmin onunla birlikdə gələn kişi ilə onun üzərinə atılıb onu yerə yıxmış, Ülvün də onun üzərinə gəlmiş, o, yerdə olarkən Elvin onun başının təpə hissəsindən daşla vurmuş, onlar onu yerə sürüdükdən sonra Şaməddin və ona köməyə gələn qonşular və arvadı Günay onları aralaşdırmış, bu vaxt polis əməkdaşları gəlib çıxmış və onları əvvəlcə təcili tibbi yardıma daha sonra isə polis idarəsinə aparmışlar.